Rowers skiet gesin se boerboel, dreig 3-jarige | Netwerk24
Deur News24 25 Mei 2019 21:02
Reaction Unit South-Africa, 'n veiligheidsmaatskappy in KwaZulu-Natal, sê 'n vrou het omstreeks 08:00 gebel en gesê daar is 'n rooftog by 'n snoepwinkel en skote word geskiet.
Toe beamptes daar aankom, het hulle gehoor twee gewapende mans het die winkel beroof, terwyl twee ander by die eienaar se huis op dieselfde eiendom ingekom het.
Die mans het gedreig om die man se driejarige seuntjie te skiet as die familie nie hul waardevolle items oorhandig nie, sê Reaction Unit in die verklaring.
"Nadat hulle kontant en juweliersware gesteel het, is die rowers daar weg. Hulle het die gesin se boerboel, wat vir hulle geblaf het, doodgeskiet."